CELEX: 32021R0573
Language: mt
Date: 2021-02-01 00:00:00
Title: Regolament Delegat tal-Kummissjoni (UE) 2021/573 tal-1 ta’ Frar 2021 li jemenda r-Regolament Delegat (UE) 2019/625 fir-rigward tal-kundizzjonijiet tal-importazzjoni għall-bebbux ħaj, għall-prodotti komposti u għall-budellat, imqiegħda fis-suq għall-konsum mill-bniedem (Test b’rilevanza għaż-ŻEE)

8.4.2021   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 120/6
               
            
         REGOLAMENT DELEGAT TAL-KUMMISSJONI (UE) 2021/573
         tal-1 ta’ Frar 2021
         li jemenda r-Regolament Delegat (UE) 2019/625 fir-rigward tal-kundizzjonijiet tal-importazzjoni għall-bebbux ħaj, għall-prodotti komposti u għall-budellat, imqiegħda fis-suq għall-konsum mill-bniedem
         (Test b’rilevanza għaż-ŻEE)
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat ir-Regolament (UE) 2017/625 tal-Parlament Ewropew u tal-Kunsill tal-15 ta’ Marzu 2017 dwar il-kontrolli uffiċjali u attivitajiet uffiċjali oħra mwettqa biex jiżguraw l-applikazzjoni tal-liġi tal-ikel u tal-għalf, ta’ regoli dwar is-saħħa u t-trattament xieraq tal-annimali, dwar is-saħħa tal-pjanti u dwar prodotti għall-protezzjoni tal-pjanti, li jemenda r-Regolamenti (KE) Nru 999/2001, (KE) Nru 396/2005, (KE) Nru 1069/2009, (KE) Nru 1107/2009, (UE) Nru 1151/2012, (UE) Nru 652/2014, (UE) 2016/429 u (UE) 2016/2031 tal-Parlament Ewropew u tal-Kunsill, ir-Regolamenti tal-Kunsill (KE) Nru 1/2005 u (KE) Nru 1099/2009 u d-Direttivi tal-Kunsill 98/58/KE, 1999/74/KE, 2007/43/KE, 2008/119/KE u 2008/120/KE, u li jħassar ir-Regolamenti (KE) Nru 854/2004 u (KE) Nru 882/2004 tal-Parlament Ewropew u tal-Kunsill, id-Direttivi tal-Kunsill 89/608/KEE, 89/662/KEE, 90/425/KEE, 91/496/KEE, 96/23/KE, 96/93/KE u 97/78/KE u d-Deċiżjoni tal-Kunsill 92/438/KEE (Regolament dwar il-Kontrolli Uffiċjali) (1), u b’mod partikolari l-Artikolu 126(1) tiegħu,
         Billi:
         
                     (1)
                  
                  
                     Ir-Regolament Delegat tal-Kummissjoni (UE) 2019/625 (2) jistabbilixxi r-rekwiżiti għad-dħul fl-Unjoni ta’ kunsinni ta’, inter alia, bebbux ippreparat.
                  
               
                     (2)
                  
                  
                     Skont l-Artikolu 1(2)(a)(i) u (iii) tar-Regolament Delegat (UE) 2019/625, pajjiżi terzi li jesportaw kunsinni ta’ bebbux ippreparat lejn l-Unjoni, jeħtieġ jiġu elenkati, u kull kunsinna ta’ bebbux ippreparat jeħtieġ tkun akkumpanjata b’ċertifikat uffiċjali. Rekwiżiti simili jenħtieġ li japplikaw ukoll għall-bebbux ħaj maħsub għall-konsum mill-bniedem.
                  
               
                     (3)
                  
                  
                     Sabiex jiġi identifikat b’mod ċar il-bebbux soġġett għar-rekwiżiti għad-dħul fl-Unjoni, jenħtieġ li tiġi introdotta definizzjoni ta’ bebbux fir-Regolament Delegat (UE) 2019/625.
                  
               
                     (4)
                  
                  
                     Ir-Regolament Delegat (UE) 2019/625 ma jenħtieġx japplika għal kampjuni ta’ oġġetti maħsuba għall-konsum mill-bniedem, importati għall-fini ta’ analiżi tal-prodotti u ttestjar tal-kwalità mingħajr ma jitqiegħdu fis-suq u għaldaqstant ma jippreżentawx riskju għas-saħħa pubblika. L-Artikolu 1(3) jenħtieġ li jiġi emendat skont dan. L-Artikolu 12 tar-Regolament Delegat (UE) 2019/625 jipprevedi r-rekwiżiti tal-importazzjoni għall-kunsinni ta’prodotti komposti msemmija mill-kodiċijiet tas-Sistema Armonizzata (“kodiċijiet SA”) taħt ċerti intestaturi tal-Parti 2 tal-Anness I tar-Regolament tal-Kunsill (KEE) Nru 2658/87 (3). Jixraq li ssir referenza għall-kodiċijiet tan-Nomenklatura Magħquda (NM) f’konformità mar-Regolament (UE) 2017/625. Barra minn hekk, il-kodiċijiet ta’ ċerti prodotti komposti huma neqsin fl-Artikolu 12 tar-Regolament Delegat (UE) 2019/625. Għalhekk, jixraq li jiżdiedu dawn il-kodiċijiet NM.
                  
               
                     (5)
                  
                  
                     Il-kunsinni ta’ bebbux ħaj u ta’ prodotti komposti mqiegħda fis-suq għall-konsum mill-bniedem jenħtieġ li jkunu soġġetti għal ċertifikazzjoni individwali għad-dħul fl-Unjoni biex jitnaqqas ir-riskju ta’ nonkonformità mar-rekwiżiti tal-Unjoni dwar is-sikurezza tal-ikel. Iċ-ċertifikazzjoni ta’ konformità mar-rekwiżiti tal-Unjoni tikkontribwixxi wkoll biex tfakkar lill-operaturi tan-negozji tal-ikel u lill-awtoritajiet kompetenti ta’ pajjiżi terzi jew ir-reġjuni tagħhom, dwar ir-rekwiżiti tal-Unjoni applikabbli.
                  
               
                     (6)
                  
                  
                     L-Artikolu 7 tar-Regolament Delegat (UE) 2019/625 jipprevedi r-rekwiżiti dwar il-manifattura ta’ materja prima għall-importazzjoni ta’ kunsinni ta’ laħam frisk, laħam ikkapuljat, preparati tal-laħam, prodotti tal-laħam, laħam separat mekkanikament u materja prima maħsuba għall-produzzjoni tal-ġelatina u l-kollaġen biex tiġi evitata l-possibbiltà ta’ riskju għas-saħħa pubblika. Il-bżieżaq tal-awrina u l-intestini użati għall-produzzjoni tal-budellat, huma soġġetti għal trattament li jelimina kwalunkwe riskju għas-saħħa pubblika. Għalhekk, jixraq li jiġi permess li l-materja prima għall-produzzjoni tal-budellat tiġi minn biċċeriji taħt is-superviżjoni tal-awtoritajiet nazzjonali kompetenti u l-Artikolu 7 jenħtieġ li jiġi emendat skont dan.
                  
               
                     (7)
                  
                  
                     L-Artikolu 13 tar-Regolament Delegat (UE) 2019/625 jistabbilixxi li kull kunsinna ta’ ċerti prodotti elenkati tista’ tidħol fl-Unjoni biss jekk il-kunsinna tkun akkumpanjata minn ċertifikat uffiċjali. Il-prodotti komposti mhumiex inklużi fil-lista ta’ prodotti li jeħtieġ ikunu akkumpanjati minn ċertifikat uffiċjali.
                  
               
                     (8)
                  
                  
                     Ir-riskju relatat ma’ ċerti kategoriji ta’ prodotti komposti jiddependi mit-tip ta’ ingredjenti u mill-kundizzjonijiet tal-ħażna tagħhom. Għaldaqstant, il-kunsinni ta’ tali prodotti mqiegħda fis-suq għall-konsum mill-bniedem jenħtieġ li jkunu soġġetti għaċ-ċertifikazzjoni individwali ta’ kull kunsinna għad-dħul fl-Unjoni biex jitqiegħdu fis-suq. Iċ-ċertifikazzjoni ta’ konformità mar-rekwiżiti tal-Unjoni tista’ tikkontribwixxi wkoll biex tfakkar lill-operaturi tan-negozji tal-ikel u lill-awtoritajiet kompetenti ta’ pajjiżi terzi jew ir-reġjuni tagħhom, dwar ir-rekwiżiti tal-Unjoni applikabbli.
                  
               
                     (9)
                  
                  
                     Ċerti prodotti komposti stabbli fuq l-ixkaffa li ma fihomx prodotti tal-laħam oħrajn għajr ġelatina jew kollaġen jew prodotti raffinati ħafna, ma jirrappreżentawx riskju għas-saħħa pubblika jew tal-annimali minħabba n-natura tat-trattament meħtieġ għall-manifattura tat-tali prodotti tal-laħam. Tali prodotti komposti jenħtieġ li jkunu akkumpanjati minn attestazzjoni privata minflok ċertifikat uffiċjali.
                  
               
                     (10)
                  
                  
                     Għalhekk, jenħtieġ li r-Regolament Delegat (UE) 2019/625 jiġi emendat skont dan.
                  
               
                     (11)
                  
                  
                     Peress li l-Artikoli 12 u 14 tar-Regolament Delegat (UE) 2019/625 japplikaw mill-21 ta’ April 2021, l-emendi tal-Artikoli rilevanti għal dawn l-Artikoli 12 u 14 jenħtieġ li japplikaw ukoll minn dik id-data,
                  
               ADOTTAT DAN IR-REGOLAMENT:
         
            Artikolu 1
            Ir-Regolament Delegat (UE) 2019/625 huwa emendat kif ġej:
            
                        (1)
                     
                     
                        fl-Artikolu 1(2)(d) jiżdied il-punt (v) li ġej:
                        
                                    “(v)
                                 
                                 
                                    bebbux ħaj.”;
                                 
                              
                  
                        (2)
                     
                     
                        fl-Artikolu 1(3), jiżdied il-punt (c) ġdid:
                        
                                    “(c)
                                 
                                 
                                    oġġetti maħsuba għall-konsum mill-bniedem għall-fini ta’ kampjuni għall-analiżi tal-prodotti u l-ittestjar tal-kwalità mingħajr ma jitqiegħdu fis-suq.”
                                 
                              
                  
                        (3)
                     
                     
                        fl-Artikolu 2 jiddaħħal dan il-punt (14)(a) li ġej:
                        
                                    “(14)(a)
                                 
                                 
                                    ‘bebbux’ tfisser bebbux kif definit fil-punt 6.2 tal-Anness I tar-Regolament (KE) Nru 853/2004 u kull speċi oħra ta’ bebbux tal-familja ta’ Helicidae, Hygromiidae jew Sphincterochilidae, maħsuba għall-konsum mill-bniedem;”
                                 
                              
                  
                        (4)
                     
                     
                        fl-Artikolu 3, jiddaħħal il-punt (c) li ġej:
                        
                                    “(c)
                                 
                                 
                                    bebbux ħaj kif imsemmi bil-kodiċi NM 0307 60 00 tal-Parti 2 tal-Anness I tar-Regolament (KEE) Nru 2658/87.”
                                 
                              
                  
                        (5)
                     
                     
                        L-Artikolu 7(d) huwa sostitwit b’li ġej:
                        
                                    “(d)
                                 
                                 
                                    laħam separat mekkanikament u prodotti tal-laħam eskluż il-budellat kif definit fil-punt 45 tal-Artikolu 2 tar-Regolament Delegat tal-Kummissjoni (UE) 2020/692 (*1).
                                 
                              
                           (*1)  Ir-Regolament Delegat tal-Kummissjoni (UE) 2020/692 tat-30 ta’ Jannar 2020 li jissupplimenta r-Regolament (UE) 2016/429 tal-Parlament Ewropew u tal-Kunsill fir-rigward tar-regoli għad-dħul fl-Unjoni, u l-moviment u l-immaniġġjar wara d-dħul ta’ konsenji ta’ ċerti annimali, prodotti ġerminali u prodotti li joriġinaw mill-annimali (ĠU L 174, 3.6.2020, p. 379)”."
                        
                     
                  
                        (6)
                     
                     
                        L-Artikolu 12(1) huwa sostitwit b’li ġej:
                        
                           “1.   Il-kunsinni tal-prodotti komposti msemmija bil-kodiċijiet SA taħt l-intestaturi 1517, 1518, 1601 00, 1602, 1603 00, 1604, 1605, 1702, 1704, 1806, 1901, 1902, 1904, 1905, 2001, 2004, 2005, 2101, 2103, 2104, 2105 00, 2106, 2202, 2208 tal-Anness I tar-Regolament (KEE) Nru 2658/87 għandhom jidħlu fl-Unjoni għat-tqegħid fis-suq biss jekk kull prodott ipproċessat li joriġina mill-annimali li jinsab fil-prodotti komposti kien jew prodott fi stabbilimenti li jinsabu f’pajjiżi terzi jew fir-reġjuni tagħhom u awtorizzati li jesportaw lejn l-Unjoni dawk il-prodotti pproċessati li joriġinaw mill-annimali f’konformità mal-Artikolu 5, jew fi stabbilimenti li jinsabu fi Stati Membri”
                        
                     
                  
                        (7)
                     
                     
                        L-Artikolu 13(1) huwa emendat kif ġej:
                        
                                    (a)
                                 
                                 
                                    jiddaħħal il-punt (d) li ġej:
                                    
                                                “(d)
                                             
                                             
                                                bebbux ħaj kif imsemmi bil-kodiċi NM 0307 60 00 tat-Tieni Parti tal-Anness I tar-Regolament (KEE) Nru 2658/87;”
                                             
                                          
                              
                                    (b)
                                 
                                 
                                    jiddaħħal il-punt (e) li ġej:
                                    
                                                “(e)
                                             
                                             
                                                prodotti komposti msemmija fl-Artikolu 12(2)(a) u (b) bl-esklużjoni tal-prodotti komposti stabbli fuq l-ixkaffa li ma fihom l-ebda prodott tal-laħam ieħor għajr ġelatina, kollaġen jew prodotti raffinati ħafna msemmija fit-Taqsima XVI tal-Anness III tar-Regolament (KE) Nru 853/2004.”
                                             
                                          
                              
                  
                        (8)
                     
                     
                        L-Artikolu 14(1) huwa sostitwit b’li ġej:
                        
                           “1.   Attestazzjoni privata li tikkonferma li l-kunsinni jikkonformaw mar-rekwiżiti applikabbli msemmija fl-Artikolu 126(2) tar-Regolament (UE) 2017/625, ippreparata u ffirmata minn operatur tan-negozju tal-ikel importatur, għandha takkumpanja l-kunsinni tal-prodotti komposti kif imsemmi fl-Artikolu 12(2)(b) meta l-prodotti komposti ma jkunx fihom l-ebda prodott tal-laħam ieħor għajr ġelatina, kollaġen jew prodotti raffinati ħafna msemmija fit-Taqsima XVI tal-Anness III tar-Regolament (KE) Nru 853/2004, u l-Artikolu 12(2)(c).”
                        
                     
                  
         
            Artikolu 2
            Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
            L-Artikolu 1(5), (7)(b) u (8) għandu japplika mill-21 ta’ April 2021.
         
         
            Dan ir-Regolament għandu jorbot fl-intier tiegħu u japplika direttament fl-Istati Membri kollha.
            Magħmul fi Brussell, l-1 ta’ Frar 2021.
            
               
                  Għall-Kummissjoni
               
               
                  Il-President
               
               Ursula VON DER LEYEN
            
         
         
            (1)  ĠU L 95, 7.4.2017, p. 1.
         
            (2)  Ir-Regolament Delegat tal-Kummissjoni (UE) 2019/625 tal-4 ta’ Marzu 2019 li jissupplimenta r-Regolament (UE) 2017/625 tal-Parlament Ewropew u tal-Kunsill fir-rigward ta’ rekwiżiti għad-dħul fl-Unjoni ta’ kunsinni ta’ ċerti annimali u oġġetti maħsuba għall-konsum mill-bniedem (ĠU L 131, 17.5.2019, p. 18).
         
            (3)  Ir-Regolament tal-Kunsill (KEE) Nru 2658/87 tat-23 ta’ Lulju 1987 dwar in-nomenklatura tat-tariffa u l-istatistika u dwar it-Tariffa Doganali Komuni ta’ Dwana (ĠU L 256, 7.9.1987, p. 1).